Oficialusis leidinys L 162 , 26/06/1991 p. 0027 - 0028

specialusis leidimas suomių kalba: skyrius 3 tomas 38 p. 0026

specialusis leidimas švedų kalba: skyrius 3 tomas 38 p. 0026



Tarybos reglamentas (EEB) Nr. 1720/91 1991 m. birželio 13 d. iš dalies keičiantis Reglamentą Nr. 136/66/EEB dėl bendro aliejų ir riebalų rinkos organizavimo EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi reikia koreguoti nuo 1992 m. liepos 1 d. aliejinių augalų sėkloms taikomas pagalbos programas; kadangi dėl to Komisija turi laiku priimti sprendimus dėl būsimos programos; kadangi laiku nepriėmus šių sprendimų Komisija bus įpareigota nustatyti laikinas priemones, būtinas siekiant išvengti rinkos žlugimo; kadangi siekiant šios reformos saulėgrąžų sėklų prekybos metai iš 1991–1992 metų pabaigos turėtų būti nukelti į 1992 m. birželio 30 d.; kadangi Reglamento Nr. 136/66/EEB [4] su paskutiniais pakeitimais, padarytais Reglamentu (EEB) Nr. 3577/90 [5], 27 straipsnyje numatytą maksimalaus garantuojamo kiekio sistemą reikėtų pratęsti vienerius, paskutiniuosius prekybos metus; kadangi siekiant pagerinti produkcijos vertinimo duomenų tikslumą, galutinį šio vertinimo terminą reikėtų nukelti į spalio pabaigą; kadangi pagalbos už rapsų sėklas dydis Ispanijoje turi būti toks pat kaip ir visoje Bendrijoje, PRIĖMĖ ŠĮ REGLAMENTĄ: 1 straipsnis Nepaisant Reglamento Nr. 136/66/EEB 22 straipsnio 3 dalies nuostatų, 1991–1992 saulėgrąžų prekybos metai baigiasi 1992m. birželio 30d. 2 straipsnis Reglamentas Nr. 136/66/EEB iš dalies keičiamas taip: 1. 27a straipsnio 1 dalis papildoma šia pastraipa: "Nepaisant ankstesnės pastraipos nuostatų, Taryba maksimalius garantuojamus kiekius, tokius pat kaip ir 1990–1991 prekybos metams, nustato tik 1991–1992 prekybos metams." 2. 27a straipsnio 3 dalyje žodžiai "apskaičiuotas iki antrojo prekybos metų mėnesio pabaigos" keičiami žodžiais "iki spalio mėnesio pabaigos". 3. 27a straipsnio 3 dalis papildoma šia pastraipa: "Nepaisant pirmos ir antros pastraipų, pagalbos už Ispanijoje išaugintas rapsų sėklas dydis 1991–1992 prekybos metams derinamas taip, kad pakoreguota tikslinė kaina, kaip nustatyta 1985 m. gruodžio 31 d., Ispanijoje būtų tokia pat kaip ir visoje Bendrijoje." 3 straipsnis Taryba Sutarties 43 straipsnio 2 dalyje nustatyta tvarka ne vėliau kaip iki 1991 m. spalio 31 d. priima sprendimą dėl naujos aliejinių augalų sėkloms taikomos programos, įsigaliojančios 1992 m. liepos 1 d. 4 straipsnis Jei iki 1991 m. spalio 31 d. Taryba nepriima sprendimo, Komisija įpareigojama Reglamento Nr. 136/66/EEB 38 straipsnyje nustatyta tvarka patvirtinti pereinamojo laikotarpio priemones, būtinas norint išvengti rinkos žlugimo. 5 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. 1 ir 2 straipsniai taikomi: - nuo 1991 m. liepos 1 d. rapsams, - nuo 1991 m. rugpjūčio 1 d. saulėgrąžoms. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 1991 m. birželio 13 d. Tarybos vardu Pirmininkas A. Bodry [1] OL C 104, 1991 4 19, p. 34. [2] OL C 158, 1991 6 17. [3] OL C 159, 1991 6 17. [4] OL 172, 1966 9 30, p. 3025/66. [5] OL C 353, 1990 12 17, p. 23. --------------------------------------------------